Mooimaaksessie - Lourensia Bronkhorst (30): "Ek voel beeldskoon" | SARIE
Lourensia - FOTO: Veronique Mills	10 Oktober 2013
Mooimaaksessie – Lourensia Bronkhorst (30): "Ek voel beeldskoon"	deur Glamour Makeover-mooimaakspan
Lourensia Bronkhorst (30) is die banketbestuurder by Protea Hotel in Stellenbosch. Sy bly in Somerset-West.
Sy het die mooiste blou oë en glimlag! Ek het haar natuurlike lipkleur beklemtoon.
wat 'n beeldskone mens! van binne en buite! ons het besluit om sagte 'nude' kleure te kies wat pas by haar sagte persoonlikheid sowel as perels om dit bietjie op te kikker maar steeds elegant te lyk! die resultaat was pragtig! eks baie beindruk!!
Lourensia is verskriklik saggeaard en het die mooiste blou oë. Haar foto's is sag en pas by haar persoonlikheid. Dit het my opgeval hoe verbaas sy was toe sy die foto's sien – sy kon nie glo dit is sy nie!
Wat sê Lourensia?
"To love others, you must love yourself first." – Ek wou weer goed voel oor myself en die mooi in my ontdek.
Wat aan jou lyf beskou jy as jou beste eienskap? My blou oë en groot glimlag.
Beskryf jou klerestyl, en wat jy intussen wysgeraak het? Ek leef in 'n swart werksuniform, en wanneer ek kans kry vir iets anders, is dit gemaklike klere soos 'n paar jeans en 'n toppie. Nou weet ek mens kan gemaklik tog sjiek lyk, en die regte grimering is belangrik.
Ek was opgewonde en senuweeagtig, want ek het regtig nie geweet wat om te verwag nie.
Was jy verras om jouself in die spieël te sien? "Oh, wow!" dit was my reaksie. Ek moes twee keer terugkyk in die spieël om seker te maak dit is regtig ek.
Alles was amazing en ek het soos die mooiste model gevoel. Maar wat besonders was, was om die drie dames agter die kamera se gesigsuitdrukkings te sien – in vervoering met hoe die foto's lyk.
"Ons weet jy is mooi, maar die foto's laat jou beeldskoon lyk," het van hulle gesê.
"Leave hospitality and go into modelling," het 'n ander gesê. En die man in my lewe se reaksie was, "Sjoe, ek het jou lankal gese jy is regtig beautiful!"
Baie maklik. Dit gaan daaroor om klein detail by jou kleredrag te sit, te glo jy is pragtig en die regte grimering te dra.
Absoluut! Elke vrou verdien om só te voel en hierdie drie amazing dames maak dit moontlik!
Ek sien nou raak wat Veronique deur 'n kameralens raaksien. Ek voel beeldskoon en die mooi binne in my kom nou uit, só dat mense rondom my dit kan raaksien.
Lourensia – FOTO: Veronique Mills
Klere: Model se eie en Nili Collections by www.facebook.com/nili.collections
Annette Boshoff Hartman
Sjoe sy lyk pragtig – God het alle vroue mooigemaak – al moet die meeste van ons "toorgoedjies" gebruik – so what…dis daar om te gebruik!!